ประกาศกรมการขนส่งทางบกประกาศกรมการขนส่งทางบกเรื่อง กำหนดคุณลักษณะระบบการทำงาน การติดตั้ง และการรับรองเครื่องบันทึกข้อมูลการเดินทางสำหรับรถยนต์รับจ้างพ.ศ. ๒๕๖๐[๑] อาศัยอำนาจตามความในข้อ๗ (๑) และ (๓) วรรคสอง และวรรคสามแห่งกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคน พ.ศ. ๒๕๖๐ ข้อ ๑๔(๑) และ (๓) วรรคสอง และวรรคสามแห่งกฎกระทรวงว่าด้วยการขอรับใบอนุญาต การออกใบอนุญาต และการต่ออายุใบอนุญาตประกอบการรับจ้างบรรทุกคนโดยสารแบบพิเศษพ.ศ. ๒๕๖๐ อธิบดีกรมการขนส่งทางบกออกประกาศไว้ ดังต่อไปนี้ข้อ๑ ในประกาศนี้(๑)รถยนต์รับจ้าง หมายความว่ารถยนต์รับจ้างบรรทุกคนโดยสารไม่เกินเจ็ดคนและรถยนต์รับจ้างบรรทุกคนโดยสารไม่เกินเจ็ดคนแบบพิเศษ(๒)เครื่องบันทึกข้อมูลการเดินทางของรถ หมายความว่าอุปกรณ์ที่ใช้สำหรับบันทึกและส่งข้อมูลการใช้งานของรถด้วยระบบกำหนดตำแหน่งบนโลก (Global Positioning System: GPS)(๓)ผู้ให้บริการระบบติดตามรถ หมายความว่าผู้จำหน่ายเครื่องบันทึกข้อมูลการเดินทางของรถและให้บริการข้อมูลในการติดตามตรวจสอบและประมวลผลข้อมูลที่ได้รับจากเครื่องบันทึกข้อมูลการเดินทางของรถผ่านโครงข่ายโทรคมนาคมหมวด ๑คุณลักษณะ ระบบการทำงานและการติดตั้ง ข้อ๒ เครื่องบันทึกข้อมูลการเดินทางของรถต้องสามารถทำงานผ่านโครงข่ายโทรคมนาคมและต้องมีคุณลักษณะ ระบบการทำงาน และการติดตั้ง ดังต่อไปนี้(๑)มีระบบบันทึกและส่งข้อมูลการใช้งานของรถซึ่งต้องสามารถบันทึกและส่งข้อมูลได้อย่างน้อย ดังต่อไปนี้(ก)ตำแหน่งของรถในรูปแบบของระบบพิกัดบนพื้นโลกโดยมีความคลาดเคลื่อนของตำแหน่งพิกัดในแนวราบไม่เกิน ๑๐ เมตร(ข)ความเร็วของรถเป็นหน่วยกิโลเมตรต่อชั่วโมง โดยมีความละเอียดไม่เกิน ๑กิโลเมตรต่อชั่วโมง และมีค่าความเร็วของรถในทุก ๆ ๑ นาที(ค)จำนวนชั่วโมงการขับรถของผู้ขับรถ โดยมีค่าความละเอียดไม่เกิน ๑ นาที(ง)วันและเวลาที่บันทึกข้อมูล(จ)ชื่อและนามสกุลหรือเลขที่ใบอนุญาตขับรถของผู้ขับรถที่ได้จากอุปกรณ์บ่งชี้ผู้ขับรถ(๒)มีระบบส่งข้อมูลการใช้งานของรถในลักษณะที่เป็นปัจจุบัน (Real Time) หรือไม่น้อยกว่า ๑ ครั้งใน ๑ นาทีโดยเครื่องโทรคมนาคมและอุปกรณ์ที่ติดตั้งในเครื่องบันทึกข้อมูลการเดินทางของรถต้องได้รับการตรวจสอบและรับรองมาตรฐานตามกฎหมายว่าด้วยการประกอบกิจการโทรคมนาคมและประกาศคณะกรรมการกิจการโทรคมนาคมแห่งชาติ เรื่องการตรวจสอบและรับรองมาตรฐานของเครื่องโทรคมนาคมและอุปกรณ์(๓)มีระบบบันทึกข้อมูลการใช้งานของรถไว้ที่เครื่องบันทึกข้อมูลการเดินทางของรถเป็นระยะเวลาไม่น้อยกว่า ๒๔ ชั่วโมงสำหรับกรณีที่ไม่สามารถเชื่อมต่อโครงข่ายโทรคมนาคมได้ในบางขณะ(๔)มีอุปกรณ์บ่งชี้ผู้ขับรถ โดยต้องมีคุณลักษณะดังต่อไปนี้(ก)ต้องอ่านข้อมูลผู้ขับรถจากใบอนุญาตขับรถ ใบอนุญาตเป็นผู้ประจำรถหรือบัตรอื่นที่กรมการขนส่งทางบกให้ความเห็นชอบที่เป็นแถบแม่เหล็ก คิวอาร์โค้ด (OR Code) ระบบบัตรอาร์เอฟไอดี (RFID) หรือระบบอื่นตามที่กรมการขนส่งทางบกกำหนด(ข)ต้องสามารถทำงานร่วมกับเครื่องบันทึกข้อมูลการเดินทางของรถได้อย่างมีประสิทธิภาพ(ค)ในกรณีเชื่อมโยงข้อมูลจากใบอนุญาตขับรถหรือใบอนุญาตเป็นผู้ขับรถของกรมการขนส่งทางบกที่เป็นแบบแถบแม่เหล็กต้องอ่านข้อมูลได้ทั้งแบบ ISO และ AAMVA หรือที่กรมการขนส่งทางบกกำหนด(๕)มีระบบควบคุมให้ผู้ขับรถแสดงตนผ่านอุปกรณ์บ่งชี้ผู้ขับรถระบบใดระบบหนึ่งดังต่อไปนี้(ก)ระบบการแจ้งเตือนเป็นตัวอักษร หรือสัญญาณเสียง หรือสัญญาณอื่น ๆหากเครื่องยนต์มีการทำงานหรือรถเคลื่อนที่โดยผู้ขับรถมิได้แสดงตนผ่านอุปกรณ์บ่งชี้ผู้ขับรถโดยการแจ้งเตือนต้องทำงานต่อเนื่องเป็นเวลาไม่น้อยกว่า ๑๐ นาที หรือจนกว่าจะหยุดเครื่องยนต์หรือมีการแสดงตนผ่านอุปกรณ์บ่งชี้ผู้ขับรถ(ข)ระบบป้องกันมิให้เครื่องยนต์ทำงานหรือรถเคลื่อนที่หากผู้ขับรถมิได้แสดงตนผ่านอุปกรณ์บ่งชี้ผู้ขับรถ(ค)ระบบการแจ้งเตือนเป็นตัวอักษร หรือสัญญาณเสียง หรือสัญญาณอื่น ๆหากเครื่องยนต์มีการทำงานหรือรถเคลื่อนที่โดยผู้ขับรถมิได้แสดงตนผ่านอุปกรณ์บ่งชี้ผู้ขับรถและระบบป้องกันมิให้มาตรค่าโดยสารทำงานโดยการแจ้งเตือนต้องทำงานต่อเนื่องเป็นเวลาไม่น้อยกว่า ๕ นาที(ง)ระบบอื่นที่กรมการขนส่งทางบกให้ความเห็นชอบ(๖)มีระบบบันทึกและส่งข้อมูลการใช้งานของรถ กรณีผู้ขับรถมิได้แสดงตนผ่านอุปกรณ์บ่งชี้ผู้ขับรถ(๗)มีระบบแจ้งการปลดหรือถอดเครื่องบันทึกข้อมูลการเดินทางของรถและมีระบบสำรองพลังงานเพื่อให้อุปกรณ์สามารถส่งข้อมูลต่อเนื่องได้ไม่น้อยกว่า ๔ชั่วโมง(๘)มีระบบแจ้งเตือนด้วยสัญญาณเสียงเป็นอย่างน้อย ในกรณีที่รถมีความเร็วเกินกว่าอัตราที่กฎหมายกำหนดโดยต้องแจ้งเตือนต่อเนื่องจนกว่าความเร็วของรถจะลดลงในอัตราที่กฎหมายกำหนด และในกรณีที่ได้รับการแจ้งเตือนอื่นจากกรมการขนส่งทางบกหรือหน่วยงานที่กรมการขนส่งทางบกกำหนด(๙)ทำงานตลอดเวลาที่เครื่องยนต์ทำงานหรือรถเคลื่อนที่(๑๐)เครื่องบันทึกข้อมูลการเดินทางของรถ ที่ติดตั้งในรถยนต์รับจ้างต้องสามารถเชื่อมโยงข้อมูลและทำงานร่วมกับมาตรค่าโดยสาร ปุ่มฉุกเฉินและอุปกรณ์ที่ใช้บันทึกภาพภายในรถเครื่องบันทึกข้อมูลการเดินทางของรถอาจมีระบบการทำงานที่ทำให้สามารถสื่อสารระหว่างผู้ขับรถกับผู้ให้บริการระบบติดตามรถ(๑๑)จัดส่งข้อมูลอย่างน้อยดังต่อไปนี้ไปยังกรมการขนส่งทางบกหรือหน่วยงานที่กรมการขนส่งทางบกกำหนดได้ทันที ตามเหตุการณ์ที่กำหนด(ก)มาตรค่าโดยสาร๑)เมื่อรับผู้โดยสาร (กดเปิดมาตรค่าโดยสาร)ต้องส่งข้อมูลตำแหน่งและเวลาที่รับผู้โดยสาร๒)เมื่อส่งผู้โดยสารถึงที่หมาย (กดปิดมาตรค่าโดยสาร)ต้องส่งข้อมูลตำแหน่งและเวลาที่ส่งผู้โดยสาร ระยะทาง ระยะเวลาเดินทางและค่าจ้างบรรทุกคนโดยสาร(ข)ปุ่มฉุกเฉิน ต้องสามารถส่งการแจ้งเหตุเมื่อมีการกดปุ่มฉุกเฉิน(ค)อุปกรณ์ที่ใช้บันทึกภาพภายในรถ ต้องสามารถส่งภาพถ่าย ดังต่อไปนี้๑)เมื่อรับผู้โดยสาร (กดเปิดมาตรค่าโดยสาร)๒)เมื่อส่งผู้โดยสาร (กดปิดมาตรค่าโดยสาร)๓)เมื่อมีการกดปุ่มฉุกเฉิน(๑๒)จัดส่งข้อมูลในลักษณะที่เป็นปัจจุบัน (Real time) ผ่านทางโครงข่ายโทรคมนาคมหรือระบบสารสนเทศให้กรมการขนส่งทางบกตามที่กำหนดไว้ในภาคผนวก ๑(๑๓)ติดตั้งอย่างมั่นคงกับตัวรถและอยู่ในตำแหน่งที่สามารถทำงานได้อย่างมีประสิทธิภาพตามที่กำหนดหมวด ๒การรับรองและเงื่อนไข ข้อ๓ ผู้ให้บริการระบบติดตามรถต้องมีคุณสมบัติและเป็นไปตามเงื่อนไข ดังต่อไปนี้(๑)เป็นนิติบุคคลที่จดทะเบียนตามกฎหมายไทยและมีทุนจดทะเบียนไม่น้อยกว่าหนึ่งล้านบาทกรณีที่นิติบุคคลตามวรรคหนึ่งเป็นคนต่างด้าวตามกฎหมายว่าด้วยการประกอบธุรกิจของคนต่างด้าวต้องดำเนินธุรกิจในด้านที่เกี่ยวข้องกับการให้บริการระบบติดตามรถก่อนวันยื่นหนังสือมาแล้วไม่น้อยกว่า๒ ปี(๒)มีสถานที่ประกอบการในประเทศไทยเป็นของตนเองหรือต้องมีสัญญาเช่าไม่น้อยกว่า ๕ ปี(๓)มีเจ้าหน้าที่ประจำศูนย์บริการอย่างน้อย ๒ คน สำหรับให้ข้อมูลกับกรมการขนส่งทางบก หน่วยงานที่กรมการขนส่งทางบกกำหนดหรือผู้ประกอบการได้ตลอด ๒๔ ชั่วโมง(๔)ไม่เป็นผู้เคยถูกเพิกถอนหรือไม่ได้รับอนุญาตให้ต่ออายุหนังสือรับรองเครื่องบันทึกข้อมูลการเดินทางของรถเว้นแต่ได้ถูกเพิกถอนหนังสือรับรองมาแล้วไม่น้อยกว่าห้าปีนับแต่วันที่ถูกเพิกถอน หรือพ้นกำหนดมาแล้วไม่น้อยกว่าสามปีนับแต่หนังสือรับรองสิ้นอายุในกรณีที่ไม่ได้รับอนุญาตให้ต่ออายุข้อ๔ ผู้ให้บริการระบบติดตามรถที่ประสงค์จะขอรับรองเครื่องบันทึกข้อมูลการเดินทางของรถให้ยื่นหนังสือณ สำนักวิศวกรรมยานยนต์ กรมการขนส่งทางบก พร้อมด้วยเอกสารหลักฐาน ดังต่อไปนี้(๑)ภาพถ่ายหนังสือรับรองการจดทะเบียนเป็นนิติบุคคลพร้อมด้วยภาพถ่ายบัตรประจำตัวประชาชนของผู้มีอำนาจลงนาม ในกรณีผู้มีอำนาจลงนามเป็นคนต่างด้าวตามกฎหมายว่าด้วยคนเข้าเมืองให้ยื่นภาพถ่ายใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานรัฐบาลต่างประเทศหรือองค์กรระหว่างประเทศออกให้(๒)หนังสือมอบอำนาจกรณีมีการมอบอำนาจ พร้อมภาพถ่ายบัตรประจำตัวประชาชนของผู้รับมอบอำนาจ(๓)ภาพถ่ายเอกสารหลักฐานแสดงกรรมสิทธิ์หรือสิทธิครอบครองหรือหนังสือยินยอมให้ใช้อาคารสถานที่ของตน(๔)ภาพถ่ายอาคารภายในและภายนอก และแผนผังที่ตั้งสถานประกอบการ(๕)ภาพถ่ายใบอนุญาตประกอบกิจการโทรคมนาคมแบบที่หนึ่ง ที่ไม่สิ้นอายุ(๖)ภาพถ่ายใบรับรองเครื่องโทรคมนาคมและอุปกรณ์(๗)เอกสารแสดงข้อมูล (Information document) ของเครื่องบันทึกข้อมูลการเดินทางของรถตามที่กำหนดไว้ในภาคผนวก๒ จำนวน ๓ ชุด(๘)เอกสารแสดงข้อกำหนดทางเทคนิค (Technical Specification) ของเครื่องบันทึกข้อมูลการเดินทางของรถและอุปกรณ์บ่งชี้ผู้ขับรถ(๙)คู่มือการใช้งานและการติดตั้งเครื่องบันทึกข้อมูลการเดินทางของรถและอุปกรณ์ที่นำมาเชื่อมโยง(๑๐)หลักฐานการมีอยู่ซึ่งระบบคอมพิวเตอร์แม่ข่าย (Server) ของผู้ให้บริการเครื่องบันทึกข้อมูลการเดินทางของรถและเอกสารการเช่าใช้ระบบสื่อสารอินเตอร์เน็ต (Fixed IP address) จากผู้ให้บริการโครงข่ายอินเตอร์เน็ต (ISP)(๑๑)หลักฐานการแต่งตั้งเป็นตัวแทนจำหน่ายอย่างเป็นทางการจากผู้ผลิตเครื่องบันทึกข้อมูลการเดินทางของรถ(เฉพาะกรณีนำเข้าจากต่างประเทศ)(๑๒)หลักฐานการตรวจสอบการผลิตให้เป็นไปตามต้นแบบของเครื่องบันทึกข้อมูลการเดินทางของรถอย่างใดอย่างหนึ่งดังต่อไปนี้(ก)ภาพถ่ายหนังสือรับรองคุณภาพการผลิตให้เป็นไปตามต้นแบบตามมาตรฐานขององค์การระหว่างประเทศว่าด้วยการมาตรฐาน(International Organization for Standardization) Quality management systems Requirements มาตรฐานเลขที่ISO ๙๐๐๑ - ๒๐๐๘ ขึ้นไป(ข)ภาพถ่ายหนังสือรับรองคุณภาพการผลิตให้เป็นไปตามต้นแบบมาตรฐานระบบการบริหารงานคุณภาพ: ข้อกำหนดตามมาตรฐานผลิตภัณฑ์อุตสาหกรรม มาตรฐานเลขที่ มอก. ๙๐๐๑ ๒๕๕๒ ขึ้นไป(ค)หนังสือแสดงรายละเอียดการควบคุมการผลิตให้เป็นไปตามต้นแบบอย่างน้อยได้แก่ เอกสารควบคุมคุณภาพการผลิตแผนการตรวจสอบการผลิตให้เป็นไปตามต้นแบบ เอกสารวิธีการปฏิบัติงาน (Work Instruction) ของการตรวจสอบผลิตให้เป็นไปตามต้นแบบ(๑๓)หลักฐานการตรวจสอบการผลิตให้เป็นไปตามต้นแบบของอุปกรณ์บ่งชี้ผู้ขับรถ อย่างใดอย่างหนึ่งดังต่อไปนี้(ก)ภาพถ่ายหนังสือรับรองคุณภาพการผลิตให้เป็นไปตามต้นแบบตามมาตรฐานขององค์การระหว่างประเทศว่าด้วยการมาตรฐาน(International Organization for Standardization) Quality management systems Requirements มาตรฐานเลขที่ISO ๙๐๐๑ - ๒๐๐๘ ขึ้นไป(ข)ภาพถ่ายหนังสือรับรองคุณภาพการผลิตให้เป็นไปตามต้นแบบมาตรฐานระบบการบริหารงานคุณภาพ: ข้อกำหนดตามมาตรฐานผลิตภัณฑ์อุตสาหกรรม มาตรฐานเลขที่ มอก. ๙๐๐๑ ๒๕๕๒ ขึ้นไป(ค)หนังสือแสดงรายละเอียดการควบคุมการผลิตให้เป็นไปตามต้นแบบอย่างน้อยได้แก่ เอกสารควบคุมคุณภาพการผลิตแผนการตรวจสอบการผลิตให้เป็นไปตามต้นแบบ เอกสารวิธีการปฏิบัติงาน (Work Instruction) ของการตรวจสอบผลิตให้เป็นไปตามต้นแบบ(๑๔)หลักฐานแสดงการเชื่อมโยงข้อมูลกับกรมการขนส่งทางบกหรือหน่วยงานที่กรมการขนส่งทางบกกำหนดกรณีเป็นนิติบุคคลต่างด้าวต้องมีหลักฐานแสดงประสบการณ์ในการดำเนินธุรกิจในด้านที่เกี่ยวข้องกับการให้บริการระบบติดตามรถด้วยข้อ๕ เมื่อได้รับเอกสารหลักฐานแล้วให้เจ้าหน้าที่ผู้รับหนังสือตรวจสอบเอกสารหลักฐานให้ครบถ้วนถูกต้องในกรณีที่เอกสารหลักฐานไม่ครบถ้วนถูกต้อง ให้แจ้งผู้ยื่นหนังสือไปดำเนินการแก้ไขภายในสามสิบวันเมื่อตรวจสอบแล้วเอกสารหลักฐานครบถ้วนถูกต้องและเครื่องบันทึกข้อมูลการเดินทางของรถมีคุณลักษณะ ระบบการทำงานและการติดตั้งเป็นไปตามที่กำหนดไว้ในหมวด ๑กรมการขนส่งทางบกจะออกหนังสือรับรองเครื่องบันทึกข้อมูลการเดินทางของรถให้แก่ผู้ให้บริการระบบติดตามรถข้อ ๖ หนังสือรับรองเครื่องบันทึกข้อมูลการเดินทางของรถให้มีอายุไม่เกิน๕ ปี นับแต่วันออกหนังสือรับรองทั้งนี้ ต้องไม่เกินวันหมดอายุของใบอนุญาตประกอบกิจการโทรคมนาคมแบบที่หนึ่งข้อ๗ ผู้ให้บริการระบบติดตามรถที่ประสงค์จะขอต่ออายุหนังสือรับรองเครื่องบันทึกข้อมูลการเดินทางของรถให้ยื่นหนังสือณ สำนักวิศวกรรมยานยนต์ กรมการขนส่งทางบกภายในหกสิบวันแต่ไม่น้อยกว่าสามสิบวันก่อนหนังสือรับรองหมดอายุพร้อมด้วยเอกสารหลักฐาน ดังต่อไปนี้(๑)ภาพถ่ายหนังสือรับรองเครื่องบันทึกข้อมูลการเดินทางของรถฉบับเดิม(๒)หลักฐานตามข้อ ๔ (๑) (๒) (๓) (๔) (๕) (๑๐) (๑๑) (๑๒) และ (๑๓)หากผู้ให้บริการระบบติดตามรถไม่ยื่นขอต่ออายุหนังสือรับรองตามระยะเวลาที่กำหนดในวรรคหนึ่งหรือหนังสือรับรองเครื่องบันทึกข้อมูลการเดินทางของรถสิ้นอายุให้ยื่นหนังสือ ณ สำนักวิศวกรรมยานยนต์ กรมการขนส่งทางบกพร้อมด้วยเอกสารหลักฐานตามที่กำหนดไว้ในข้อ ๔เมื่อได้รับหนังสือแล้วให้เจ้าหน้าที่ผู้รับหนังสือตรวจสอบเอกสารหลักฐานให้ครบถ้วนถูกต้อง ในกรณีที่เอกสารหลักฐานไม่ครบถ้วนถูกต้องให้แจ้งผู้ยื่นหนังสือไปดำเนินการแก้ไขภายในสามสิบวันเมื่อตรวจสอบแล้วเอกสารหลักฐานครบถ้วนถูกต้องและผู้ให้บริการระบบติดตามรถเป็นไปตามเงื่อนไขที่กำหนดในข้อ๓กรมการขนส่งทางบกจะต่ออายุการรับรองเครื่องบันทึกข้อมูลการเดินทางของรถให้แก่ผู้ให้บริการระบบติดตามรถข้อ๘ ในกรณีผู้ให้บริการระบบติดตามรถที่ได้รับหนังสือรับรองเครื่องบันทึกข้อมูลการเดินทางของรถแล้วประสงค์จะแก้ไขหรือเพิ่มเติมเนื้อหารายละเอียดของเครื่องบันทึกข้อมูลการเดินทางของรถให้ยื่นหนังสือแก้ไขหรือเพิ่มเติมณ สำนักวิศวกรรมยานยนต์ กรมการขนส่งทางบก พร้อมด้วยเอกสารหลักฐาน ดังต่อไปนี้(๑)ภาพถ่ายหนังสือรับรองเครื่องบันทึกข้อมูลการเดินทางของรถฉบับเดิม(๒)เอกสารหลักฐานตามข้อ ๔ (๑) และ (๒)(๓)เอกสารแสดงชี้แจงการแก้ไขหรือเพิ่มเติมเนื้อหารายละเอียดของเครื่องบันทึกข้อมูลการเดินทางของรถพร้อมด้วยเอกสารที่เกี่ยวข้องเมื่อได้รับหนังสือแล้วให้เจ้าหน้าที่ผู้รับหนังสือตรวจสอบเอกสารหลักฐานให้ครบถ้วนถูกต้องในกรณีที่เอกสารหลักฐานไม่ครบถ้วนถูกต้องให้แจ้งผู้ยื่นหนังสือไปดำเนินการแก้ไขภายในสามสิบวันเมื่อตรวจสอบแล้วเอกสารหลักฐานครบถ้วนถูกต้องกรมการขนส่งทางบกจะออกหนังสือแก้ไขหรือเพิ่มเติมเนื้อหารายละเอียดของเครื่องบันทึกข้อมูลการเดินทางของรถให้แก่ผู้ให้บริการระบบติดตามรถข้อ๙ ผู้ให้บริการระบบติดตามรถที่ได้รับหนังสือรับรองเครื่องบันทึกข้อมูลการเดินทางของรถแล้วต้องวางหลักประกันเป็นหนังสือค้ำประกันของธนาคารภายในประเทศ (Bank Guarantee) สำหรับเป็นหลักประกันในกรณีที่ผู้ให้บริการระบบติดตามรถไม่ปฏิบัติตามเงื่อนไขหลักเกณฑ์ วิธีการที่กรมการขนส่งทางบกประกาศกำหนด หรือถูกเพิกถอนการให้การรับรองซึ่งอาจส่งผลกระทบให้เกิดความเสียหายต่อผู้ประกอบการหรือเจ้าของรถภายในสามสิบวันนับแต่วันที่ได้รับหนังสือรับรองเครื่องบันทึกข้อมูลการเดินทางของรถในระหว่างยังไม่ได้วางหลักประกันห้ามมิให้ผู้ให้บริการระบบติดตามรถจำหน่ายและติดตั้งเครื่องบันทึกข้อมูลการเดินทางของรถหลักประกันตามวรรคหนึ่งให้มีวงเงินค้ำประกันดังนี้(๑)จำนวนรถไม่เกิน ๑,๐๐๐ คัน วงเงิน ๕๐๐,๐๐๐ บาท(๒)จำนวนรถตั้งแต่ ๑,๐๐๑ คัน แต่ไม่เกิน ๕,๐๐๐ คัน วงเงิน ๑,๐๐๐,๐๐๐ บาท(๓)จำนวนรถตั้งแต่ ๕,๐๐๑ คัน แต่ไม่เกิน ๑๐,๐๐๐ คัน วงเงิน ๒,๐๐๐,๐๐๐ บาท(๔)จำนวนรถตั้งแต่ ๑๐,๐๐๑ คัน ขึ้นไป วงเงิน ๓,๐๐๐,๐๐๐บาทในกรณีผู้ให้บริการระบบติดตามรถตามวรรคหนึ่งไม่นำหลักประกันมาวางภายในกำหนดเวลาตามวรรคหนึ่ง ให้หนังสือรับรองแบบเครื่องบันทึกข้อมูลการเดินทางของรถเป็นอันยกเลิกในกรณีจำนวนรถที่ติดตั้งเครื่องบันทึกข้อมูลการเดินทางของรถเปลี่ยนแปลงไปจากที่เคยได้วางหลักประกันไว้ให้ผู้ให้บริการระบบติดตามรถยื่นขอเปลี่ยนแปลงหลักประกันให้เป็นไปตามวงเงินที่กำหนดในวรรคสองภายในสามสิบวันนับแต่วันที่ได้แจ้งจากกรมการขนส่งทางบกเว้นแต่หนังสือค้ำประกันของธนาคารภายในประเทศจะหมดอายุลงต้องนำหนังสือค้ำประกันฉบับใหม่มาวางก่อนหนังสือค้ำประกันฉบับเดิมสิ้นอายุล่วงหน้าสามสิบวันหากไม่ดำเนินการภายในกำหนด กรมการขนส่งทางบกอาจพิจารณายกเลิกหนังสือรับรองแบบเครื่องบันทึกข้อมูลการเดินทางของรถข้อ ๑๐ การคืนหลักประกันกรมการขนส่งทางบกจะคืนให้กับผู้ให้บริการระบบติดตามรถเมื่อมีการเลิกประกอบกิจการและไม่มีค่าใช้จ่ายในการเยียวยาที่ต้องรับผิดชอบตามประกาศนี้ข้อ๑๑ ในกรณีที่เกิดความเสียหายจากการที่ผู้ให้บริการระบบติดตามรถไม่ปฏิบัติตามเงื่อนไขหลักเกณฑ์วิธีการที่กรมการขนส่งทางบกประกาศกำหนดหรือผู้ให้บริการระบบติดตามรถถูกเพิกถอนการรับรองให้กรมการขนส่งทางบกนำหลักประกันมาเป็นค่าใช้จ่ายในการเยียวยาหรือดูแลผู้ประกอบการหรือเจ้าของรถเหลือเท่าใดให้คืนกับผู้ให้บริการระบบติดตามรถข้อ๑๒ ผู้ให้บริการระบบติดตามรถที่ได้รับการรับรองเครื่องบันทึกข้อมูลการเดินทางของรถจากกรมการขนส่งทางบกต้องจัดทำเครื่องหมายการรับรองจากกรมการขนส่งทางบกเพื่อแสดงว่าเครื่องบันทึกข้อมูลการเดินทางของรถของผู้ให้บริการระบบติดตามรถเป็นชนิดและแบบที่ได้รับการรับรองจากกรมการขนส่งทางบกโดยต้องมีรายละเอียด ดังต่อไปนี้(๑)หมายเลขการรับรองจากกรมการขนส่งทางบก(๒)ชนิดและแบบของเครื่องบันทึกข้อมูลการเดินทางของรถ(๓)หมายเลขของเครื่องบันทึกข้อมูลการเดินทางของรถ(๔)เลขทะเบียนรถและหมายเลขตัวรถคันที่ติดตั้ง(๕)ชื่อผู้ให้บริการระบบติดตามรถเครื่องหมายการรับรองเครื่องบันทึกข้อมูลการเดินทางของรถให้เป็นไปตามแบบที่กำหนดไว้ในภาคผนวก๓ข้อ๑๓ เมื่อผู้ให้บริการระบบติดตามรถติดตั้งเครื่องบันทึกข้อมูลการเดินทางของรถให้แก่ผู้ประกอบการขนส่งหรือเจ้าของรถรายใดแล้วต้องปฏิบัติตามเงื่อนไข ดังต่อไปนี้(๑)ติดเครื่องหมายการรับรองจากกรมการขนส่งทางบกไว้ที่เครื่องบันทึกข้อมูลการเดินทางของรถหรือบริเวณใกล้เคียงกับเครื่องบันทึกข้อมูลการเดินทางของรถหรือภายในห้องผู้ขับรถ ในตำแหน่งที่เห็นได้ชัดเจนโดยเครื่องหมายดังกล่าวต้องชัดเจน ไม่ลบเลือน(๒)ออกหนังสือรับรองการติดตั้งเครื่องบันทึกข้อมูลการเดินทางของรถตามแบบที่กำหนดไว้ในภาคผนวก๔ ให้กับผู้ประกอบการขนส่งหรือเจ้าของรถไว้เป็นหลักฐาน(๓)ส่งข้อมูลการติดตั้ง เปลี่ยน ถอด หรือยกเลิกการใช้เครื่องบันทึกข้อมูลการเดินทางของรถให้แก่กรมการขนส่งทางบก(๔)ส่งข้อมูลตามข้อ ๒ (๑๒)ให้แก่กรมการขนส่งทางบกหรือหน่วยงานที่กรมการขนส่งทางบกกำหนดในลักษณะที่เป็นปัจจุบัน(Real time)(๕)จัดเก็บข้อมูลการใช้งานของรถที่ติดตั้งเครื่องบันทึกข้อมูลการเดินทางไว้ไม่น้อยกว่า๖ เดือน และต้องจัดส่งข้อมูลดังกล่าวให้แก่กรมการขนส่งทางบกเมื่อมีการร้องขอหรือเมื่อต้องการตรวจสอบการส่งข้อมูลตาม(๓) และ (๔) ให้เป็นไปตามที่กำหนดในภาคผนวก ๑ข้อ๑๔ ผู้ให้บริการระบบติดตามรถจะต้องตรวจสอบความถูกต้องครบถ้วนสมบูรณ์ของข้อมูลที่ส่งมายังกรมการขนส่งทางบกหรือหน่วยงานที่กรมการขนส่งทางบกกำหนด และรับผิดชอบความเสียหายที่เกิดขึ้นต่อผู้ใช้บริการอันเนื่องมาจากความไม่ถูกต้องของข้อมูลข้อ๑๕ ผู้ให้บริการระบบติดตามรถต้องยินยอมให้เจ้าหน้าที่กรมการขนส่งทางบกที่มีหน้าที่เกี่ยวข้องสามารถเข้าตรวจสอบการปฏิบัติงานตรวจสอบข้อมูลการเดินรถได้ ตลอดเวลาที่ต้องการโดยผู้ให้บริการระบบติดตามรถต้องติดตั้งระบบงานและแจ้งรหัสผู้ใช้และรหัสผ่านการเข้าใช้ระบบงานแก่กรมการขนส่งทางบกข้อ๑๖ ผู้ให้บริการระบบติดตามรถที่ประสงค์จะเลิกประกอบกิจการดังกล่าวต้องแจ้งให้กรมการขนส่งทางบกทราบล่วงหน้าไม่น้อยกว่าหกเดือนโดยต้องจัดเตรียมมาตรการเพื่อเยียวยาหรือดูแลผู้ประกอบการหรือเจ้าของรถที่ได้จัดซื้อหรือใช้บริการเครื่องบันทึกข้อมูลการเดินทางของรถและปฏิบัติตามเงื่อนไขที่กรมการขนส่งทางบกกำหนดก่อนเลิกกิจการข้อ๑๗ ประกาศนี้ให้มีผลใช้บังคับตั้งแต่วันประกาศเป็นต้นไปประกาศ ณ วันที่ ๙พฤศจิกายน พ.ศ. ๒๕๖๐สนิท พรหมวงษ์อธิบดีกรมการขนส่งทางบก[เอกสารแนบท้าย]๑.ภาคผนวก ๑ การส่งข้อมูล๒.ภาคผนวก ๒ เอกสารแสดงข้อมูล (Information document) ของเครื่องบันทึกข้อมูลการเดินทางของรถ๓.ภาคผนวก ๓ เครื่องหมายการรับรองเครื่องบันทึกข้อมูลการเดินทางของรถ๔.ภาคผนวก ๔ หนังสือรับรองการติดตั้งเครื่องบันทึกข้อมูลการเดินทางของรถ(ดูข้อมูลจากภาพกฎหมาย)ภวรรณตรี/จัดทำ๒๐ ธันวาคม๒๕๖๐ปุณิกา/ตรวจ๓๐ ธันวาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๐ ง/หน้า ๑๕/๔ ธันวาคม ๒๕๖๐